Á laugardaginn , sem var dagur íslenskrar tungu , var ákaflega ánægjulegt að vera viðstödd verðlaunaafhendingu í Hörpu . Þeir nemendur sem skólar í Reykjavík höfðu tilnefnt tóku á móti viðurkenningarskjali frá Skóla - og frístundasviði ásamt ljóðabók með völdum ljóðum Jónasar Hallgrímssonar . Við erum stolt af Rakel Björgvinsdóttur í 10. bekk sem kennarar Tjarnarskóla tilnefndu til verðlaunanna og óskum henni og fjölskyldu hennar innilega til hamingju . Í tilnefniningunni kemur fram : Rakel er nemandi í 10. bekk Tjarnarskóla . Rakel er frumleg og listræn . Hún sýnir skemmtileg tilþrif í ritun og ræðumennsku . Hún er góður málnotandi og flytur mál sitt með blæbrigðaríkum hætti í mörgum viðfangsefnum í skólanum . Við sjáum þess einnig dæmi í söng - og sviðslistum í skólanum . Hún hefur einnig fengist við talsetningu á teiknimyndum . Hún er ávallt jákvæð og sýnir vönduð og falleg vinnubrögð . Hún hrífur aðra með sér og er góð fyrirmynd . Okkur er mikil ánægja að tilnefna Rakel til íslenskuverðlauna unga fólksins .